paragraph_text: On je brat Simonea Inzaghija, također profesionalnog nogometaša. Filippo je u karijeri često mijenjao klubove, zadržavši se dulje vrijeme tek u onim velikim. Od 1991. do 1997. šest se puta selio iz kluba u klub, promijenivši 5 klubova iz 1., 2. i 3. lige. Dulje je vrijeme proveo u Juventusu (4 godine) te u Milanu. U reprezentaciji je dostigao brojku od 57 nastupa, te sudjelovao na SP-u 2006. godine, kada je s Italijom postao svjetski prvak.